«Xronika Turkmenistana» YouTube-kanalida Turkmaniston prezidenti Gurbanguli Berdimuhammedov «Krug» guruhining «Karakum» qo‘shig‘ini ijro etgan videoroligi paydo bo‘ldi. Ommaviy axborot vositalari material 8 Martga yozilganini ta’kidlashmoqda. Gurbanguli Berdimuhammedov o‘zi yozgan bir necha kompozitsiya va kaverlarni ijro etib, ayollarni bayram bilan qutlagan. Nima uchun 100 ming martadan ortiq ko‘rilgan video endi paydo bo‘lganini hech kim bilmaydi. Biroq videorolikni tomosha qilganlar soni shiddat bilan oshib bormoqda.